## El Consell aprova contractar la direcció d’obra per a la reconstrucció dels centres Labora de Catarroja

*** L’Espai Labora-SEPE i el Labora Formació de Catarroja es van vore afectats en la riuada pel desbordament del barranc de la Saleta
* Labora continua prestant els seus servicis a la ciutadania de la zona a través d’una oficina mòbil**

El Consell ha aprovat la contractació d’emergència de l’assistència tècnica i la direcció de l’obra de reconstrucció de l’Espai Labora i del Labora Formació de Catarroja.

Els dos centres es van vore afectats en la riuada pel desbordament del barranc de la Saleta, per la qual cosa va ser totalment impossible la prestació del servici que fins a la data es realitzava. El temporal va afectar íntegrament el soterrani i la planta baixa, provocant nombrosos danys al conjunt de les instal·lacions.

Labora destinarà 286.390 euros a este contracte d’emergència que té un termini d’execució de 12 mesos.

Cal recordar que Labora continua prestant els seus servicis a la ciutadania de la zona a través d’una oficina mòbil, que es quedarà en el municipi fins que es reconstruïsquen els centres.

Fecha: 15/04/2025